《晓发铜青峡望贺兰山绕河套北行》
清代·俞明震

入塞复出塞，黄河如奔马。捩舵贺兰山，谁是重来者。

一发见中原，惝恍泪盈把。沙飞万里黄，月出半轮赭。

况闻宁夏乱，战血膏原野。遗黎对鸣咽，一去吾宁舍。

极目断冰流，鹰边辨庐舍。行役但悄悄，人烟渐清暇。

野旷驼为城，屋低泥作瓦。不知春几时，寒日垂垂下。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。